На пачатку новага навучальнага года ў горадзе і раёне прайшла дабрачынная акцыя “Збяром партфель першакласніку”. Прадпрыемствы і арганізацыі падрыхтавалі першавераснёўскія падарункі дзецям-першакласнікам, якія знаходзяцца ў сацыяльна небяспечным становішчы, дзецям-сіротам і дзецям, пакінутым без апекі бацькоў. Як правіла, сем’і гэтых дзяцей малазабяспечаныя і не могуць падрыхтаваць іх да школы належным чынам. Набыццё партфеля з усімі неабходнымі школьнымі прыладамі стала істотнай падтрымкай такім сем’ям. Рабяты атрымалі партфелі ў час школьных урачыстых лінеек.